cyanic-selkie/wikianc huggingface dataset:
GNU C βιβλιοθήκη
thumb|300px|GNU C βιβλιοθήκη Η βιβλιοθήκη GNU C, ή glibc, είναι η υλοποίηση της πρότυπης βιβλιοθήκης της γλώσσας προγραμματισμού C του εγχειρήματος GNU. Αποτελεί ελεύθερο λογισμικό και διατίθεται υπό την άδεια GNU GPL. Ο επικεφαλής συντήρησής της είναι ο Ούλριχ Ντρέπερ (Ulrich Drepper).
Πέρα από την παροχή της λειτουργικότητας που απαιτείται από τα πρότυπα Unix98, Single UNIX Specification, POSIX (1c, 1d, και 1j) και μέρους της λειτουργικότητας που απαιτείται από το πρότυπο C99 ISO, η Glibc περιέχει και επεκτάσεις που θεωρήθηκαν απαραίτητες κατά την ανάπτυξη του λογισμικού GNU.
Η Glibc χρησιμοποιείται σε συστήματα με διάφορους πυρήνες και αρχιτεκτονικές. Η πιο κοινή της χρήση είναι στο Linux σε αρχιτεκτονική x86, αλλά στο επισήμως υποστηριζόμενο υλικό περιλαμβάνονται επίσης και οι ακόλουθες αρχιτεκτονικές: Motorola 680x0, DEC Alpha, PowerPC, ARM, ETRAX CRIS, MIPS, s390, και SPARC. Επισήμως υποστηρίζει τα λειτουργικά συστήματα Hurd και Linux, ενώ τροποποιημένες εκδόσεις της εκτελούνται στους πυρήνες FreeBSD και NetBSD (στους οποίους βασίζονται οι πλατφόρμες GNU/kFreeBSD και GNU/kNetBSD αντιστοίχως). Χρησιμοποιείται τέλος, σε τροποποιημένη μορφή, ως η libroot του BeOS και συνεπώς του Haiku.
libc6
Η έκδοση 2 της Glibc αναφέρεται από τους χρήστες του Linux ως libc6, γιατί αντικατέστησε την παλιότερη βιβλιοθήκη C του Linux, που αποτελούσε ξεχωριστά αναπτυσσόμενη και τροποποιημένη εκδοχή μιας παλαιότερης glibc η οποία είχε περάσει από τις εκδόσεις 2 έως 5. Αυτό το όνομα χρησιμοποιείται σπανιοτέρα σήμερα, ωστόσο η glibc στην πλατφόρμα Linux χρησιμοποιεί ακόμα το όνομα αρχείου <tt>libc.so.6</tt>, ενώ ορισμένα συστήματα διαχείρισης πακέτων την ονομάζουν libc6 (κυρίως αυτά που βασίζονται στη σύμβαση ότι καινούργιο όνομα αρχείου σημαίνει καινούργιο όνομα πακέτου).
Εξωτερικοί σύνδεσμοι
Κατηγορία:Προγραμματισμός Κατηγορία:GNU
Δήμος Κατσανοχωρίων
Ο Δήμος Κατσανοχωρίων ήταν δήμος του νομού Ιωαννίνων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Βορείων Τζουμέρκων. Βρισκόταν στο νότιο τμήμα του νομού. Ο δήμος Κατσανοχωρίων αποτελούνταν από εννιά δημοτικά διαμερίσματα. Καταλάμβανε έκταση 103,4 τ.χλμ. και είχε συνολικό πληθυσμό 2.536 κατοίκους. Έδρα του δήμου ήταν το χωριό Καλέντζι.
Ο δήμος περιελάμβανε τα παρακάτω δημοτικά διαμερίσματα και οικισμούς:
Εγκυκλοπαίδεια Πάουλυ-Βίσοβα
Το έργο έφτασε με την πάροδο του χρόνου να αποτελείται από 84 τόμους, έτσι αρκετά αργότερα από την πρώτη έκδοση του δημιουργήθηκε και το Der Kleine Pauly (1964-1975, το μικρό Πάουλυ) ως μια μικρότερη, ανανεωμένη, και πιο οικονομικά προσιτή έκδοση για το ευρύ κοινό των αναγνωστών. Από το 1996, η εγκυκλοπαίδεια Der Neue Pauly (αγγλική έκδοση New Pauly, μτφ νέο Πάουλυ) εκδίδεται σε 12 τόμους καθώς και μια σειρά από τόμους συμπληρωμάτων.
Το αρχικό έργο
Την περίοδο 1864-1866 εκδόθηκε ο πρώτος τόμος ξανά αναθεωρημένος, ωστόσο οι προσθήκες ήταν αρκετές ώστε ο τόμους αυτός να διαιρεθεί σε 2, έτσι το έργο ήταν πλέον 8τομο.
Επέκταση
thumb|Οι τόμοι της εγκυκλοπαίδειας Πάουλυ-Βίσοβα, κάτω δεξιά διακρίνονται οι πρώτοι τόμοι του Πάουλυ. Το 1890 μετά από απροθυμία του αρχικού εκδότη του έργου να δημιουργήσει νέα έκδοση, το έργο επανεκδόθηκε από τον Γκέοργκ Βίσοβα (Georg Wissowa) με τον πλήρη τίτλο να είναι ''Paulys Realencyclopädie der classischen Altertumswissenschaft. Neue Bearbeitung. Unter Mitwirkung zahlreicher Fachgenossen herausgegeben von Georg Wissowa (εγκυκλοπαίδεια της επιστήμης της κλασικής αρχαιότητας. Νέα επιμέλεια. Με την συνεργασία πολλών συναδέλφων εκδόθηκε από τον Γκέοργκ Βίσοβα), ή εν συντομία ως Πάουλυ-Βίσοβα''.
Ο αρχικός σχεδιασμός προέβλεπε την επέκταση του έργου σε ένα βάθος χρόνου 10 ετών. Ωστόσο το έργο αυτό συνεχίστηκε για 78 επιπλέον έτη και μετά από τον θάνατο του Βίσοβα την έκδοση ανέλαβαν άλλοι εκδοτικοί οίκοι.
Καθώς γινόταν εμφανές πως το έργο δεν θα μπορούσε να ολοκληρωθεί στο εγγύς μέλλον, και πως η καθυστέρηση της ολοκλήρωσης του θα διακινδύνευε την συνέχιση της διάθεσης του, ξεκίνησε η παράλληλη συγγραφή μια δεύτερης σειράς τόμων ξεκινώντας από το γράμμα R. Σε σχέση με τους τόμους της πρώτης σειράς, οι τόμοι της δεύτερης εμφανίζονταν μετά από μια χρονική καθυστέρηση τριών με τεσσάρων ετών.
Η έκδοση του 1978, αριθμούσε πλέον 66 τόμους λημμάτων, και 15 τόμους με προσθήκες, διορθώσεις και συμπληρώματα, ενώ ο τόμος του ευρετηρίου εκδόθηκε το 1980. Το 1997 το έργο ψηφιοποιήθηκε και έτσι έγινε δυνατή η αναζήτηση πληροφοριών σε αυτό μέσω οπτικού δίσκου. Από το 2007, τα τμήματα του έργου τα οποία αποτελούν πλέον κοινό κτήμα διατίθενται ελεύθερα από διάφορους διαδικτυακούς τόπους.
Επιρροή
Η μορφή αυτή του έργου θεωρείται ως η πλέον αναλυτική εγκυκλοπαίδεια που δημιουργήθηκε ποτέ για τη μελέτη της αρχαιότητας, και το σύνολο των συγγραφέων που συνεισέφεραν στην εγκυκλοπαίδεια και τα συμπληρώματα της ήταν πάνω από 1100.
Σε πολλές περιπτώσεις το επίπεδο των πληροφοριών δεν θεωρείται πλέον αντιπροσωπευτικό σε σχέση με τη σύγχρονη έρευνα, ωστόσο το έργο είναι εξαιρετικά πολύτιμο ως προς την ιστορία της μελέτης του αρχαίου κόσμου καθώς και ως ευρετήριο πηγών, αναπαραστάσεων, διαφόρων πληροφοριών γενικού ενδιαφέροντος, και παλαιοτέρων έργων για τα οποία οι αναφορές έχουν εκλείψει στη σύγχρονη βιβλιογραφία.
Der Kleine Pauly (KlP)
Το Kleine Pauly (μικρό Πάουλυ) δημιουργήθηκε την περίοδο 1964 με 1975 σε 5 τόμους ως ''Der Kleine Pauly. Lexikon der Antike. Auf Grundlage von Pauly's Realenzyklopädie der classischen Altertumswissenschaft unter Mitwirkung zahlreicher Fachgelehrter herausgegeben (Το μικρό Πάουλυ. Λεξικό της Αρχαιότητας. Βασισμένο στην εγκυκλοπαίδεια του Πάουλυ της κλασικής αρχαιολογίας με τη συνεισφορά πολλών λογίων)''. Σε σχέση με το κανονικό έργο, τα λήμματα ήταν κατά πολύ μικρότερα ωστόσο ήταν αναθεωρημένα και επικαιροποιημένα και περιείχαν πιο πρόσφατες πηγές. Επίσης, τηρουμένων των αναλογιών, αφιέρωσε περισσότερη έκτασε σε θέματα όπως αυτά του χριστιανισμού, αρχαία Μέση Ανατολή, και Βυζάντιο.
Έκδοση
Το 1996 αγοράστηκαν τα δικαιώματα της εγκυκλοπαίδειας από ένα άλλο εκδοτικό οίκο, ο οποίος το 1996 προχώρησε στην συγγραφή της ''Der Neue Pauly. Enzyklopädie der Antike (Το νέο Πάουλυ. Εγκυκλοπαίδεια της Αρχαιότητας), το οποίο μετέπειτα κυκλοφόρησε και στην αγγλική γλώσσα ως New Pauly''.
Αντίθετα με την παλιά εγκυκλοπαίδεια, το έργο αυτό επέκτεινε τους τομείς της θεματολογίας σημαντικά πηγαίνοντας και πέρα από την κλασική αρχαιότητα, και εξερευνώντας τους πολιτισμούς της αρχαίας Αιγύπτου και της Μεσοποταμίας, όπως και τους πρώιμους πολιτισμούς της βόρειας και ανατολικής Ευρώπης όπως τους Κέλτες, και Γερμανικά και Σλαβικά φύλα, μαζί με εκτενέστερη κάλυψη του Βυζαντίου, καθώς και πολλά λήμματα σχετικά με τον πρώιμο Ιουδαϊσμό, Χριστιανισμό και Ισλάμ.
Ο πρώτος από τους αρχικά προβλεπόμενους 7 τόμους εκδόθηκε το 2004, και με τους μετέπειτα τόμους συμπεριλήφθηκε επίσης και ένας άτλαντας του αρχαίου κόσμου. Από το 2013 ξεκίνησαν να διατίθενται και τόμοι συμπληρωμάτων οι οποίοι επικεντρώνονταν στην προϊστορία, τις προρωμαϊκές και προελληνικές κοινωνίες, συνέχιση της επέκτασης της κάλυψης του Βυζαντίου, καθώς και θέματα της ευρωπαϊκής αναγέννησης σε σχέση με τον αρχαίο κόσμο. Περαιτέρω συμπληρώματα στοχεύουν στην καλύτερη κάλυψη της στρατιωτικής ιστορίας καθώς σε μια αναλυτική κάλυψη των αρχαίων γερμανικών φυλών.
Περιεχόμενα
Η εγκυκλοπαίδεια του Neue Pauly αποτελείται από τους παρακάτω τόμους:
thumb|Τόμοι συμπληρωμάτων του Der Neue Pauly
Παραπομπές
Κατηγορία:Εγκυκλοπαίδειες Κατηγορία:Ιστοριογραφία Κατηγορία:Γερμανική γραμματεία Κατηγορία:Κλασική αρχαιότητα
NGC 1128
Ο NGC 1128 είναι ένας από τους γαλαξίες του σμήνους γαλαξιών Abell 400. Είναι το κέντρο της ραδιοπηγής 3C 75 και περιέχει δύο υπερμεγέθεις μαύρες τρύπες που βρίσκονται σε περιδίνηση η μία γύρω από την άλλη. Σύμφωνα με προσομοιώσεις σταδιακά η απόσταση ανάμεσα στις δύο μαύρες τρύπες θα μειωθεί μέχρι που θα συγχωνευθούν. Ο αστρονόμος Λιούις Α. Σουίφτ (Lewis A. Swift) ανεκάλυψε τον NGC 1128 το 1886.
Επαρχία Ζαναάρκα
Η επαρχία Ζανάαρκα (Жаңаарқа ауданы) είναι μια επαρχία στην περιφέρεια Καραγκάντα στο κεντρικό Καζακστάν. Το διοικητικό κέντρο της επαρχίας είναι το Ατάσου. Πληθυσμός: 32,312 (εκτίμηση 2013) 30,818 (απογραφή 2009) 32,184 (απογραφή 1999).
Παραπομπές
Ζανααρκα
Επαγωγή (φιλοσοφία)
Επαγωγή ή επαγωγικός λογισμός, και συχνά επαγωγική λογική, είναι η λειτουργία εκείνη του ανθρώπινου λογισμού, κατά την οποία οι προτάσεις (εικασίες ή υποθέσεις) ενός επιχειρήματος υποστηρίζουν το συμπέρασμα αλλά δεν το κατοχυρώνουν. Πρόκειται για την απόδοση ιδιοτήτων ή συσχετισμών σε μεταφυσικούς τύπους, με βάση πεπερασμένες παρατηρήσεις ομοίων φαινομένων. Για παράδειγμα, η επαγωγή χρησιμοποιείται ώστε συγκεκριμένη προτάση όπως η ακόλουθη:
να μετατραπεί σε γενίκευση όπως αυτή:
Παραδείγματα
Έγκυρο:
Άκυρο:
Σε αυτό το παράδειγμα, η πρόταση βασίζεται σε μία βεβαιότητα: «Πάντα κρεμώ πίνακες σε καρφιά». Ωστόσο, δεν κρεμούν όλοι οι άνθρωποι τους πίνακές τους σε καρφιά και αυτοί που το κάνουν ίσως να μην το κάνουν πάντοτε. Υπάρχουν πολλά διαφορετικά αντικείμενα στα οποία είναι δυνατόν να κρεμαστεί ένας πίνακας, περιλαμβανομένων και των βιδών, των βλήτρων και των συνδετήρων (κλιπς). Ένα τέτοιο συμπέρασμά αποτελεί υπεργενίκευση και είναι συχνά εσφαλμένο.
Σε αυτό το παράδειγμα, η βασική πρόταση δεν βασίζεται σε κάποια βεβαιότητα. Δεν έχει πάρει κάθε νεαρός οδηγός κλήση. Ίσως γενικά οι νεαροί οδηγοί να προτιμούν τις μεγάλες ταχύτητες (όπως και τα περισσότερα κοράκια είναι μαύρα) αλλά η πρόταση βασίζεται περισσότερο σε ευσεβείς πόθους παρά σε πραγματικές παρατηρήσεις.
Εγκυρότητα
Στην επαγωγή υπάρχει μεγάλος αριθμός επιχειρημάτων που είναι δυνατόν να σχετίζονται με κάποιες προτάσεις. Οι επαγωγές είναι ανοιχτές - οι απαγωγές κλειστές.
Η κλασική φιλοσοφική ανάλυση του προβλήματος της επαγωγής, δηλαδή της αναζήτησης κάποιας δικαιολόγησης για τον επαγωγικό λογισμό, πραγματοποιήθηκε από τον Σκώτο Ντέιβιντ Χιουμ. Ο Χιουμ εξήρε το ότι η λογική της καθημερινότητάς μας βασίζεται σε επαναλαμβανόμενα εμπειρικά μορφώματα, αντί για παραγωγικώς έγκυρα επιχειρήματα. Επί παραδείγματι, πιστεύουμε ότι το ψωμί μας θρέφει επειδή έχει ξανασυμβεί στο παρελθόν, αλλά υπάρχει τουλάχιστον το θεωρητικό ενδεχόμενο το ψωμί να μας δηλητηριάσει κάποτε στο μέλλον.
Ο Χιουμ υποστήριξε ότι κάποιος, ο οποίος στηρίζεται αποκλειστικά σε παραγωγικές δικαιολογήσεις θα πέθαινε της πείνας. Αντί για τον μη προσοδοφόρο φιλοσοφικό σκεπτικισμό για τα πάντα, τάχθηκε υπέρ του πρακτικού σκεπτικισμού που βασίζεται στην κοινή λογική, ο οποίος αποδέχεται το αναπόφευκτο της επαγωγής.
Οι εξελίξεις του 20ού αιώνα πλαισίωσαν το πρόβλημα της επαγωγής με διαφορετικό τρόπο. Αντί να τίθεται ζήτημα επιλογής σε σχέση με τις μελλοντικές προβλέψεις, μπορεί να εκληφθεί ως ζήτημα του τι ιδέες εντάσσονται στις εκάστοτε παρατηρήσεις ή τι γραφήματα εντάσσονται σε ένα σύνολο δεδομένων σημείων.
Αν και η επαγωγή συχνά προσεγγίζεται ως μέθοδος πρόβλεψης του μέλλοντος από το παρελθόν, στην ευρύτερη έννοιά της περιλαμβάνει τον σχηματισμό συμπερασμάτων σχετικά με τα μη παρατηρημένα με βάση τα όσα έχουν ήδη παρατηρηθεί. Οποιοδήποτε συμπέρασμα για το παρελθόν με βάση σύγχρονα δεδομένα (π.χ. Αρχαιολογία) αποτελεί επαγωγή. Η επαγωγή μπορεί να εφαρμοστεί όχι μόνον χρονικά αλλά και τοπικά. Για παράδειγμα, τα συμπεράσματα που αντλούμε για το υπόλοιπο σύμπαν προέρχονται από παρατηρήσεις στον δικό μας γαλαξία και η οργάνωση της εθνικής οικονομικής πολιτικής βασίζεται στις τοπικές οικονομικές αποδόσεις.
Είδη επαγωγικού λογισμού
Ο βαθμός στον οποίο οι προτάσεις θεμελιώνουν το συμπέρασμα αποτελεί συνάρτηση του μεγέθους του δείγματος σε σύγκριση με το μέγεθος όλου του πληθυσμού καθώς επίσης και του πόσο τυχαία επιλέχθηκε το δείγμα. Η πλάνη της βεβιασμένης γενίκευσης και του πολωμένου δείγματος σχετίζονται με τη γενίκευση ως είδος επαγωγής.
Το κλάσμα της πρότασης 1 μπορεί να εκφράζεται ως «3/5 του ...», «ολόκληρος ο ...» ή «κάποιοι εντός του ...». Δύο πλάνες τύπου dicto simpliciter είναι δυνατόν να προκύψουν στον στατιστικό συλλογισμό: «σύμπτωση» και «αντίστροφη σύμπτωση».
Η αναλογία βασίζεται στο συμπέρασμα ότι τα γνωστά σε εμάς κοινά χαρακτηριστικά (δηλαδή, ομοιότητες) υπονοούν ότι το Α είναι επίσης κοινό χαρακτηριστικό. Το κατά πόσο οι προτάσεις στηρίζουν τον συμπέρασμα εξαρτάται από τη σχετικότητα και τον αριθμό των ομοιοτήτων μεταξύ των P και Q.
Οι προτάσεις που αφορούν τον συσχετισμό μεταξύ δύο πραγμάτων είναι δυνατόν να υποδηλώνουν και αιτιώδη συνάφεια. Για να εξακριβωθεί εάν αυτό ισχύει, πρέπει να επικυρωθούν επιπρόσθετοι παράγοντες οι οποίοι να προσδιορίζουν το είδος αυτής της συνάφειας.
Παράδειγμα:
Εξωτερικοί σύνδεσμοι
Κατηγορία:Φιλοσοφική λογική Κατηγορία:Επιστημολογία Κατηγορία:Στατιστική Κατηγορία:Συλλογιστική Κατηγορία:Δεξιότητες επίλυσης προβλημάτων
Μύτη
Η μύτη, από ανατομικής απόψεως, είναι ένα εξόγκωμα στα σπονδυλωτά που αποτελείται από τα ρουθούνια με τα οποία εισπνέεται και εκπνέεται ο αέρας κατά τη λειτουργία της αναπνοής, σε συνδυασμό με το στόμα. Επίσης, με τη μύτη επιτελείται η όσφρηση στους ανθρώπους και τα ζώα. Στη μύτη υπάρχουν συνήθως τρίχες οι οποίες συνεισφέρουν στο φιλτράρισμα του εισερχόμενου αέρα από τη σκόνη. Πίσω από την μύτη υπάρχει ο οσφρητικός βλεννογόνος και τα ιγμόρεια. Πίσω από τη ρινική κοιλότητα, ο αέρας περνά μέσα από το φάρυγγα, από κοινού με το πεπτικό σύστημα, και στη συνέχεια στο υπόλοιπο αναπνευστικό σύστημα. Στους ανθρώπους, η μύτη βρίσκεται κεντρικά στο πρόσωπο και χρησιμεύει ως μια εναλλακτική αναπνευστική δίοδο ειδικά κατά τη διάρκεια του θηλασμού για τα βρέφη. Στους ανθρώπους και γενικά στα σπονδυλωτά η μύτη είναι ένα όργανο που προεξέχει είτε λιγότερο είτε περισσότερο (όπως στους ελέφαντες), ενώ στα κητώδη η μύτη έχει μειωθεί μόνο στα ρουθούνια. Η ευαισθησία στην όσφρηση είναι διαφορετική σε κάθε είδος. Τα σκυλιά, τα οποία έχουν υγρή μύτη, έχουν ιδιαίτερα ανεπτυγμένη όσφρηση.
Κλιματισμός
Η μύτη είναι μέρος του αναπνευστικού συστήματος, βοηθώντας στην αναπνοή οξυγόνου και απελευθερώνοντας διοξείδιο του άνθρακα (CO₂). Ως ενδιάμεσος μεταξύ του σώματος και του εξωτερικού κόσμου, η μύτη και οι σχετιζόμενες δομές συχνά εκτελούν επιπρόσθετες λειτουργίες που αφορούν την εισροή αέρα, όπως για παράδειγμα την αύξηση της θερμοκρασίας του και/ή την ύγρανσή του, επίσης τινάζοντάς τον αν διακινείται και ως επί το πλείστον ανακτώντας υγρασία από τον αέρα πριν την εκπνοή του (όπως συμβαίνει με αποτελεσματικότητα στις καμήλες). Η μύτη έχει συχνά εσωτερικές τρίχες για να σταματούν ανεπιθύμητα σωματίδια να εισέλθουν στους πνεύμονες.
Αίσθηση προσανατολισμού
Η υγρή μύτη των σκύλων είναι χρήσιμη για την αντίληψη της κατεύθυνσης. Οι ευαίσθητοι υποδοχείς κρύου του δέρματος ανιχνεύουν τον τόπο όπου η μύτη ψύχεται περισσότερο και αυτή είναι η κατεύθυνση από όπου προέρχεται μιας συγκεκριμένη μυρωδιά που το ζώο απλά αναγνώρισε.
Ανατομική κατασκευή αναπνευστικών οργάνων
Στα αμφίβια και τα δίπνοα, τα ρουθούνια ανοίγουν σε μικρούς σάκους που, με τη σειρά τους, ανοίγουν στο μπροστινό τμήμα της οροφής του στόματος μέσω της ρινικής χοάνης. Αυτοί οι θύλακες περιέχουν ένα μικρό ποσό οσφρητικού επιθηλίου, το οποίο στην περίπτωση της caecilians επίσης σχηματίζει μια σειρά από γειτονικά πλοκάμια. Παρά τη γενική ομοιότητα στη δομή με εκείνες των αμφιβίων, τα ρουθούνια των δίπνοων δεν χρησιμοποιούνται για την αναπνοή δεδομένου ότι αυτά τα ζώα αναπνέουν από το στόμα τους.
Τζέσι Τάιλερ Φέργκουσον
Ο Τζέσι Τάιλερ Φέργκουσον (Jesse Tayler Ferguson, γενν. 22 Οκτωβρίου 1975) είναι Αμερικανός ηθοποιός, γνωστός κυρίως για το ρόλο του ως Mitchell Pritchett (Μίτσελ Πρίτσετ) στη σιτ-κομ του καναλιού ABC Modern Family, και η οποία του έχει χαρίσει τέσσερις υποψηφιότητες για βραβείο Έμμυ στην κατηγορία Καλύτερη Β' Αντρική Ερμηνεία σε Κωμική Σειρά.
Προηγουμένως, είχε εμφανιστεί στη σιτ-κομ του καναλιού CBS The Class (Η τάξη) στο ρόλο του Richie Velch (Ρίτσι Βελχ).
Πρώτα χρόνια
Ο Φέργκουσον γεννήθηκε στη Μίσσουλα της Μοντάνα των Ηνωμένων Πολιτειών και μετακόμισε στο Αλμπουκέργκε του Νέου Μεξικό, όπου και μεγάλωσε. Σε ηλικία οκτώ ετών αποφάσισε ότι ήθελε να γίνει ηθοποιός και γράφτηκε στο παιδικό θέατρο του Αλμπουκέργκε, όπου και ήταν μέλος για έξι χρόνια.
Στο λύκειο του St. Pius X, ο Φέργκουσον έπαιξε τον Albert Peterson (Άλμπερτ Πίτερσον) στο μιούζικαλ Bye Bye Birdie και τον Στρατηγό Bullmoose στην παράσταση Li'l Abner. Συμμετείχε στην ομάδα ομιλίας και δημόσιας συζήτησης και αποφοίτησε το 1994. Δούλεψε ως χορευτής/τραγουδιστής στο Cliff's Amusement Park.
Μετά το λύκειο, ο Φέργκουσον φοίτησε στο The American Musical and Dramatic Academy (AMDA - Αμερικανική Ακαδημία Μιούζικαλ και Δράματος) στη Νέα Υόρκη.
Σταδιοδρομία
Στη Νέα Υόρκη, ο Φέργκουσον δούλεψε κυρίως στο Μπρόντγουεϊ και σε off-Μπρόντγουεϊ παραστάσεις, συμπεριλαμβανομένου και του βραβευμένου με Τόνυ The 25th Annual Putnam County Spelling Bee, όπου ενσάρκωσε το ρόλο του Leaf Coneybear. Το καλοκαίρι του 2007, ο Φέργκουσον πρωταγωνίστησε στην παραγωγή του Public Theater (Shakespeare in the Park) Όνειρο Θερινής Νυκτός.
Το 2008 συμπρωταγωνίστησε στην ταινία θρίλερ Untraceable.
Στην τηλεόραση, ο Φέργκουσον ήταν ανάμεσα στο μεγάλο ensemble cast της σιτ-κομ του CBS, The Class (Η τάξη), στο ρόλο του Richie Velch (Ρίτσι Βελχ). Από το 2009, ενσαρκώνει το ρόλο του Mitchell Pritchett (Μίτσελ Πρίτσετ), ενός ανοικτά ομοφυλόφιλου δικηγόρου, στη σιτ-κομ του ABC, Modern Family. Για αυτή του την ερμηνεία, ο Φέργκουσον έχει λάβει τέσσερις υποψηφιότητες για Έμμυ, όσοι και οι κύκλοι της σειράς μέχρι σήμερα, στην κατηγορία Καλύτερη Β' Αντρική Ερμηνεία σε Κωμική Σειρά.
Έχει εμφανιστεί επίσης ως κριτής στο διαγωνιστικό ριάλιτι χορού, So You Think You Can Dance.
Τον Μάρτιο του 2012, ο Φέργκουσον εμφανίστηκε ως Dr. Ilan Meyer σε μια παράσταση στο έργο του Dustin Lance Black, 8, μια επί σκηνής αναπαράσταση των Perry v. Brown, την ομοσπονδιακή δίκη που ανέτρεψε την Πρόταση 8 της Καλιφόρνιας για την απαγόρευση του γάμου μεταξύ των ομοφυλοφίλων. Η παραγωγή διεξάχθηκε στο Wilshire Ebell Theatre και μεταδόθηκε στο YouTube για τη συγκέντρωση χρημάτων για το Αμερικανικό Ινστιτούτο Ίσων Δικαιωμάτων, έναν μη κερδοσκοπικό οργανισμό που χρηματοδότησε τη νομική ομάδα και ήταν χορηγός της παράστασης.
Προσωπική ζωή
Τον Σεπτέμβριο του 2012, ο Φέργκουσον ανακοίνωσε τον αρραβώνα του με τον δικηγόρο Justin Mikita, σύντροφό του για περίπου δύο χρόνια. Παντρεύτηκαν στις 20 Ιουλίου 2013 στη Νέα Υόρκη.
Εξωτερικοί σύνδεσμοι
Κατηγορία:ΛΟΑΤ πρόσωπα από τις ΗΠΑ Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής
Μαρία του Άικεν
Η Μαρία, γερμ.: Maria van Eicken (1571 στις Βρυξέλλες - 21 Απριλίου 1636 στη μονή Πόρτα Ανγκέλικα, στην κοιλάδα Φλάουμπαχ, κοντά στο Tράις-Κάρντεν) ήταν η σύζυγος του Eδουάρδου-Φορτουνάτου μαργράβου του Μπάντεν-Μπάντεν.
Βιογραφία
Στις 13 Μαρτίου 1591 στις Βρυξέλλες παντρεύτηκε τον Εδουάρδο-Φορτουνάτο μάργραβο του Μπάντεν-Μπάντεν. Δεδομένου ότι η Μαρία δεν ανήκε στους ανώτερους ευγενείς, δεν θεωρήθηκε ισότιμη σύζυγος για έναν μάργραβο και τα παιδιά τους δεν έγιναν δεκτά ως συγγενείς από τον εξάδελφό του Eρνέστο-Φρειδερίκο μάργραβο του Μπάντεν-Ντούρλαχ. Ωστόσο ο γιος τους Γουλιέλμος θα κληρονομήσει το Μπάντεν-Μπάντεν.
Οικογένεια
Η Mαρία και ο Εδουάρδος-Φορτουνάτος είχαν τα ακόλουθα παιδιά:
Παραπομπές
Κατηγορία:Μαργραβίνες του Μπάντεν-Μπάντεν
307
Η τρέχουσα σελίδα αφορά το έτος 307 κατά το Γρηγοριανό ημερολόγιο
Το έτος 307 (CCCVII ) ήταν ένα κοινό έτος που ξεκινούσε την Τετάρτη. Εκείνη την εποχή ήταν γνωστό ως το Έτος των Υπάτων Βαλερίου και Κωνσταντίου (ή, λιγότερο γνωστό, το Έτος 1060 από Κτήσεως Κόσμου). Η ονομασία 307 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Σε απροσδιόριστη ημερομηνία
Κατηγορία:Έτη
Έμβλημα της Μελίγια
right|200px Το έμβλημα της Μελίγια αποτελεί συνδυασμό στοιχείων από παλαιότερα εθνόσημα, όπως γίνεται στο έμβλημα της Θέουτα.
Στην περίπτωση της Μελίγια, στο έμβλημα βλέπουμε στοιχεία από το αντίστοιχο εθνόσημο της Καστίλλης και της Λεόν. Ο θυρεός έχει χρώμα μπλε ανοικτό και έχει δύο καλάθια, από τα οποία ξεπροβάλλουν δύο φίδια. Στις άκρες υπάρχει το έμβλημα των όπλων της Καστίλλης και Λεόν, που είναι ένα χρυσό κάστρο σε κόκκινο φόντο και ένα μοβ λιοντάρι σε ασημί φόντο). Πάνω από το θυρεό βρίσκεται ένα χρυσό στέμμα με έναν χρυσό πύργο, πάνω στον οποίο στέκεται ένας λευκοντυμένος ιππότης που κρατά ξίφος. Πιο πέρα υπάρχει σε λευκή κορδέλα το ρητό Praeferre Patriam Liber Parentem. Ανάμεσα στην κορόνα και στο θυρεό (σε μαύρο) βλέπουμε το όνομα της πόλης.
Εκατέρωθεν του εμβλήματος βρίσκονται οι Στήλες του Ηρακλέους, αρχαία ονομασία που είχε δοθεί στο Γιβραλτάρ. Το σύμβολο αυτό απαντάται και στο εθνόσημο της Ισπανίας. Αναγράφεται στο εθνόσημο στα λατινικά η φράση «Όχι πιο μακριά». Κάτω από το θυρεό είναι ζωγραφισμένος ένας πράσινος δράκοντας.
Εξωτερικοί σύνδεσμοι
Μελίγια Κατηγορία:Μελίγια
Ποιόν ενέργειας (γραμματική)
Ποιόν ενέργειας είναι μια γραμματική κατηγορία που εκφράζει τον τρόπο θεώρησης των γεγονότων από τον ομιλητή. Αν ο ομιλητής βλέπει το γεγονός ως μια ενέργεια στο σύνολό της χωρίς να ενδιαφέρεται για τη διάρκειά του ή τις φάσεις από τις οποίες αποτελείται, αν το βλέπει με άλλα λόγια συνοπτικά, τότε το ποιόν ενέργειας είναι τέλειο και οι χρόνοι που χρησιμοποιεί σχηματίζονται από το θέμα του Αορίστου. Αντίθετα, αν ο ομιλητής βλέπει ένα γεγονός που είτε βρίσκεται σε εξέλιξη, είτε επαναλαμβάνεται με κανονικότητα στην εξέλιξη του, είτε είναι κάτι το συνεχές, τότε το ποιόν ενέργειας είναι ατελές και οι χρόνοι που χρησιμοποιεί σχηματίζονται από το θέμα του Ενεστώτα.
Ποιόν ενέργειας συνεπώς είναι ο τρόπος του ρήματος, δηλαδή το πώς παρουσιάζεται η ενέργεια του ρήματος.
Όταν το ρήμα βρίσκεται στην οριστική τότε για το ποιόν ενέργειας διακρίνουμε:
Όταν το ρήμα βρίσκεται στην προστακτική τότε για το ποιόν ενέργειας διακρίνουμε:
Κωνσταντίνος Κουκίδης
Με το όνομα Κωνσταντίνος Κουκίδης, αναφέρεται εύζωνας ή μέλος της ΕΟΝ, ο οποίος, σύμφωνα με τον θρύλο, αρνήθηκε να παραδώσει την ελληνική σημαία στους Γερμανούς κατακτητές, όντας φρουρός στην Ακρόπολη και, κρατώντας την, αυτοκτόνησε, πηδώντας από τον βράχο.
Η πρώτη δημοσιευμένη αναφορά στο συμβάν έγινε στις  9 Ιουνίου 1941, και έκτοτε συντηρείται σποραδικά μέσω προσωπικών μαρτυριών και αυτοπτών μαρτύρων, κυρίως με την ευκαιρία της επετείου του «ΌΧΙ». Ύστερα από έρευνα στα αρχεία του ΓΕΣ και στις δημόσιες υπηρεσίες της Ελλάδας, δεν βρέθηκε καμία σχετική καταχώρηση, ούτε για το πρόσωπο, ούτε για το συμβάν.
Παρόλα αυτά, τον Οκτώβριο του 2000, ο τότε δήμαρχος Αθηνών, Δημήτρης Αβραμόπουλος, τοποθέτησε σχετική αναμνηστική πλάκα στη βάση του βράχους της Ακροπόλεως, αν και παραδέχθηκε πως δεν βρέθηκαν στοιχεία που να στηρίζουν την ύπαρξη του Κουκίδη, τον οποίο η σύγχρονη ιστοριογραφία θεωρεί ανύπαρκτο πρόσωπο.
Η διήγηση
Αναφέρεται πως ο Κουκίδης ήταν δεκαεπτάχρονος Έλληνας εύζωνας που είχε καθήκοντα σκοπιάς στην Ακρόπολη των Αθηνών την 27η Απριλίου 1941, την ημέρα που τα γερμανικά στρατεύματα μπήκαν στην Αθήνα. Κατά μια άλλη εκδοχή, ήταν μέλος της Εθνικής Οργάνωσης Νεολαίας (ΕΟΝ) ο οποίος εκτελούσε χρέη φρουρού στην Ακρόπολη. Τα στρατεύματα των ναζί τον διέταξαν να παραδώσει την ελληνική σημαία και να αναρτήσει τη ναζιστική σημαία με τη σβάστικα. Ο Κουκίδης δεν υπάκουσε και υπέστειλε την ελληνική σημαία, τυλίχτηκε με αυτή και πήδηξε από την Ακρόπολη, αυτοκτονώντας.
Αναφορές στο περιστατικό
Πρώτη αναφορά στο γεγονός έγινε στις 9 Μαΐου 1941, από τη βρετανική εφημερίδα «Daily Mail», ενώ αναφορά έκανε ο Αρχιεπίσκοπος Αθηνών Χρύσανθος και, το 1972, ο ιστορικός Νίκολας Χάμοντ, ο οποίος υπηρετούσε στη SOE στην Αθήνα, εκείνο το διάστημα.
Η υπόθεση ξεχάστηκε, έως το 1982, όταν οι συγγραφείς Κώστας Χατζηπατέρας και Μαρία Φαφαλιού ανέφεραν τη θυσία του Κουκίδη, στο λεύκωμά τους Μαρτυρίες 40-41. Το 1989, ο Κωνσταντίνος Πλεύρης ανέφερε πως το γεγονός είναι αληθινό ενώ ισχυρίστηκε πως κατέχει «όλο το φάκελο από το Γενικό Επιτελείο Στρατού». Το 1994 το λεύκωμα του ΚΚΕ «Έπεσαν για τη ζωή» ανέφερε τη θυσία του Κουκίδη.
Το 1998 ο δημοσιογράφος Τάσος Κοντογιαννίδης, στο βιβλίο του «Ήρωες και Προδότες στην κατοχική Ελλάδα», αναφέρει πως σύμφωνα με μαρτυρία κατοίκου της πλάκας, ο Κουκίδης ήταν μέλος της ΕΟΝ, που φύλαγε εκ περιτροπής μαζί με άλλους, τη σημαία το μεσοδιάστημα μεταξύ της αποστράτευσης των ελληνικών στρατευμάτων και της εισόδου των γερμανικών. Το ίδιο έτος, ο δημοσιογράφος Δημήτρης Λαζογιώργος-Ελληνικός αναφέρει πως το «γνωστό στέλεχος της Αντίστασης» Σπύρος Μήλας, ήταν φίλος του Κουκίδη, και παρέθεσε αναλυτικές λεπτομέρειες σχετικά με αυτόν. Το 2000, στην εκπομπή «ΤΗΛΕ-ΤΩΡΑ», ο Μήλας περιέγραψε εκ νέου τον Κουκίδη, δίνοντας του εντελώς διαφορετικά χαρακτηριστικά. Δημοσίευμα από τον δημοσιογράφο του Βήματος, Γεώργιο Μαλούχο, το 2011, στηλίτευσε τη λήθη για τον Κουκίδη.
Σύγχρονες εκτιμήσεις
Η ύπαρξη του Κουκίδη ως στρατιώτη ή εύζωνα δεν πιστοποιείται. Ο επικεφαλής της ΔΙΣ/ΓΕΣ (Διεύθυνση Ιστορίας Στρατού), Αντιστράτηγος Ιωάννης Κακουδάκης, σε συνεντεύξεις του στην ΕΤ1 (2000) και το περιοδικό Πόλεμος και Ιστορία (2001), ανέφερε πως, ύστερα από σχετικές έρευνες που έγιναν στα αρχεία των Ένοπλων Δυνάμεων και σε δημόσιες υπηρεσίες, δεν βρέθηκε κανένα σχετικό στοιχείο. Ο Χάγκεν Φλάισερ αναφέρει πως η αρχή της αφήγησης για τον Κουκίδη βρίσκεται σε ένα αστείο που κυκλοφόρησε την ημέρα της εισόδου του γερμανικού στρατού στην Αθήνα. Κατά τον ίδιο, η ανάδειξη και προβολή της ιστορίας οφείλεται στην ανάγκη να βρεθούν ήρωες που δε σχετίζονται με εμφύλιες συγκρούσεις -σε αντίθεση, για παράδειγμα, με τον Άρη Βελουχιώτη- ενώ σημειώνει πως ο φέρων το επώνυμο Κουκίδης ήταν δημοσιογράφος που πέθανε τη δεκαετία του 70.
Δημόσια μνήμη
Ο Δήμος Αθηναίων, επί δημαρχίας Αβραμόπουλου, τοποθέτησε το 2000 αναμνηστική πλακέτα στους πρόποδες της Ακρόπολης από τη μεριά της Πλάκας, στην οδό Θρασύλλου, ενώ τιμητική πλάκα τοποθετήθηκε και στους στρατώνες της Προεδρικής Φρουράς. Στην ομιλία του, ο Αβραμόπουλος είχε πει ο Κουκίδης τιμάται «παρά το ότι η ιστορική έρευνα δεν απέδωσε επιστημονική απόδειξη για την ύπαρξή του και για την πράξη του αυτή» και πρόσθεσε ότι «το ερώτημα είναι αν εμείς, οι σημερινοί Έλληνες, θέλουμε να υπάρξει», ενώ ο Μανώλης Γλέζος είχε προτείνει την μετονομασία πλατείας σε «πλατεία Κωνσταντίνου Κουκίδη».
Πηγές
Κατηγορία:Ακρόπολη Αθηνών Κατηγορία:Γερμανική κατοχή της Ελλάδας Κατηγορία:Αστικοί μύθοι
Επαρχία Σετ
Η επαρχία Σετ (Шет ауданы) είναι μια επαρχία στην περιφέρεια Καραγκάντα στο κεντρικό Καζακστάν. Το διοικητικό κέντρο της επαρχίας είναι το Ακσού-Αγιούλι. Πληθυσμός: 44,971 (εκτίμηση 2013) 45,715 (απογραφή 2009) 54,341 (απογραφή 1999).
Παραπομπές
Σετ
Δήμος Μπιζανίου
Ο Δήμος Μπιζανίου ήταν δήμος του νομού Ιωαννίνων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ιωαννιτών. Βρισκόταν νότια της πρωτεύουσας του νομού, των Ιωαννίνων. Ο δήμος Μπιζανίου αποτελούνταν από εννιά δημοτικά διαμερίσματα. Καταλάμβανε έκταση 88,6 τ.χλμ. και είχε συνολικό πληθυσμό 4.241 κατοίκους. Έδρα του δήμου ήταν το χωριό Πεδινή.
Επαρχία Ιργκίζ
Η επαρχία Ιργκίζ (Ырғыз ауданы) είναι μια επαρχία στην περιφέρεια Ακτόμπε στο βορειοδυτικό Καζακστάν. Το διοικητικό κέντρο της επαρχίας είναι το Ιργκίζ. Πληθυσμός: 15,060 (εκτίμηση 2013) 14,416 (απογραφή 2009) 15,610 (απογραφή 1999).
Παραπομπές
Ιργκιζ Κατηγορία:Περιφέρεια Ακτόμπε
Δήμος Μπιζανίου
Μπιζανι
308
Η τρέχουσα σελίδα αφορά το έτος 308 κατά το Γρηγοριανό ημερολόγιο
Το έτος 308 (CCCVIII ) ήταν ένα δίσεκτο έτος που ξεκινούσε την Πέμπτη. Εκείνη την εποχή ήταν γνωστό ως το Έτος των Υπάτων Βαλερίου και Βαλερίου (ή, λιγότερο γνωστό, το Έτος 1061 από Κτήσεως Κόσμου). Η ονομασία 308 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Θάνατοι
Κατηγορία:Έτη
Κέντρικ Ναν
Ο Κέντρικ Μέλβιν Ναν (αγγλικά: Kendrick Melvin Nunn) (γεννημένος στις 3 Αυγούστου 1995) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/πόιντ γκαρντ. Έπαιξε κολεγιακή καλαθοσφαίριση για τους Ιλινόι Φάιτινγκ Ιλαϊνάι και τους Όκλαντ Γκόλντεν Γκρίζλις.
Σάντα Κρουζ Ουόριορς (2018–2019)
Αφού δεν επιλέχθηκε στο NBA Ντραφτ του 2018, ο Ναν υπέγραψε ένα μερικώς εγγυημένο συμβόλαιο με τους Γκόλντεν Στέιτ Ουόριορς, το οποίο του εξασφάλισε τουλάχιστον μια θέση στο ρόστερ της ομάδας στο NBA Σάμερ Λιγκ και μια πρόσκληση για προπονήσεις το φθινοπωρινό, καθώς και κάποια χρήματα. Οι Ουόριορς τελικά αρνήθηκαν να του προσφέρουν μόνιμο συμβόλαιο, αφήνοντάς τον ελεύθερο στις 12 Οκτωβρίου. Στη συνέχεια προστέθηκε στο ρόστερ της θυγατρικής τους στην G League, τους Σάντα Κρουζ Ουόριορς. Στο επαγγελματικό του ντεμπούτο στις 4 Νοεμβρίου για την ομάδα, ο Ναν κατέγραψε 15 πόντους σε μια νίκη με 118–108 εναντίον των Νόρθερν Αριζόνα Σανς. Στις 10 Νοεμβρίου, σκόραρε 32 πόντους από τον πάγκο απέναντι στην Άιοβα Ένερτζι. Παρά το γεγονός ότι ξεκίνησε μόνο σε 1 από τα 49 παιχνίδια, είχε μέσο όρο 19,3 πόντους, 3,8 ριμπάουντ, 2,8 ασίστ, 1,4 κλέψιμο, 0,3 κόψιμο σε 29 λεπτά ανά αγώνα.
Μαϊάμι Χιτ (2019–2021)
Οι Μαϊάμι Χιτ ανακοίνωσαν ότι είχαν υπογράψει τον Ναν στις 10 Απριλίου 2019. Στις 18 Οκτωβρίου, ο Ναν έκανε σημαντική εντύπωση κατά τη διάρκεια του τελικού αγώνα της preseason εναντίον των Χιούστον Ρόκετς, σημειώνοντας 40 πόντους, τους περισσότερους πόντους από παίκτη των Χιτ σε παιχνίδι preseason τα τελευταία 20 χρόνια. Το ντεμπούτο του στο ΝΒΑ έγινε στις 23 Οκτωβρίου στην έναρξη της σεζόν των Χιτ εναντίον των Μέμφις Γκρίζλις, όταν ξεκίνησε και είχε 24 πόντους, 2 ριμπάουντ, 3 ασίστ και 2 κλεψίματα στη νίκη με 120–101. Μετά την πρώτη του εβδομάδα στο πρωτάθλημα, ο μέσος όρος τριών παιχνιδιών του με 22,3 πόντους του χάρισε μια υποψηφιότητα για τον Παίκτη της Εβδομάδας στο ΝΒΑ. Στα πρώτα πέντε παιχνίδια του στο ΝΒΑ, ο Ναν σημείωσε 112 πόντους για να καταρρίψει το ρεκόρ των περισσότερων πόντων σε ισάριθμα παιχνίδια από έναν παίκτη που δεν επιλέχθηκε σε ντράφτ. Ο Κόνι Χόκινς είχε σημειώσει το προηγούμενο ρεκόρ με 105 πόντους το 1969. Ο αριθμός των 112 πόντων ήταν επίσης ο μεγαλύτερος που καταγράφηκε από έναν πρωτοετή στα πρώτα 5 παιχνίδια του από τότε που ο Κέβιν Ντουράντ σημείωσε 113 το 2007. Στις 3 Δεκεμβρίου, ο Ναν αναδείχθηκε Πρωτοετής του Μήνα στην Ανατολική Περιφέρεια, έχοντας κατά μέσο όρο 16,4 πόντους, 3,2 ασίστ και 1,3 κλέψιμο ανά αγώνα. Στις 10 Δεκεμβρίου, σημείωσε 36 πόντους (ρεκόρ καριέρας, για να βοηθήσει τους Χιτ να εξασφαλίσουν μια νίκη με 135–121 στην παράταση εναντίον των Ατλάντα Χοκς. Σε εκείνο το παιχνίδι, ο συμπαίκτης του, Ντάνκαν Ρόμπινσον, πρόσθεσε 34 πόντους, δημιουργώντας ρεκόρ στο ΝΒΑ για πόντους από ένα δίδυμο παικτών που δεν επιλέχθηκαν σε ντράφτ (70). Αφού έφτασε τους 504 πόντους στο 31ο παιχνίδι καριέρας του, έγινε ο πιο γρήγορος πρωτοετής που έφτασε τους 500 πόντους στην ιστορία του συλλόγου (ένα παιχνίδι γρηγορότερος από τον Ντουέιν Γουέιντ). Στις 2 Ιανουαρίου, ο Ναν έγινε ο πρώτος παίκτης που δεν επιλέχθηκε σε ντραφτ στην ιστορία του ΝΒΑ που κέρδισε πολλαπλά βραβεία Πρωτοετή του Μήνα και εντάχθηκε δίπλα στον Κάρον Μπάτλερ (4) ως οι μοναδικοί παίκτες των Χιτ με πολλαπλά βραβεία. Κέρδισε το βραβείο Πρωτοετής του Μήνα για τρίτη φορά για τις επιδόσεις του τον Ιανουάριο. Επιλέχθηκε για το Rising Stars Challenge στο NBA All-Star Game 2020, σημειώνοντας 16 πόντους για την ομάδα των ΗΠΑ. Στις 15 Σεπτεμβρίου 2020, ο Ναν ονομάστηκε στην Πρώτη Ομάδα Πρωτοετών 2019–20 του ΝΒΑ και τερμάτισε δεύτερος στην ψηφοφορία για το βραβείο του Πρωτοετή της Σεζόν.
Στις 30 Σεπτεμβρίου 2020, ο Ναν σημείωσε 18 πόντους κατά τη διάρκεια του 1ου Αγώνα των τελικών του NBA 2020 εναντίον των Λος Άντζελες Λέικερς, που είναι οι περισσότεροι πόντους που σημείωσε ένας πρωτοετής από τον πάγκο σε έναν αγώνα Τελικών, από τους 21 πόντους του Έλντεν Κάμπελ το 1991. Οι Χιτ έχασαν τη σειρά σε 6 παιχνίδια.
Στις 15 Μαΐου 2021, ο Ναν κατέγραψε 31 πόντους, με 6 ριμπάουντ και 3 ασίστ, σε μια ήττα με 108–122 από τους Μιλγουόκι Μπακς. Οι Χιτ έχασαν σε 4 παιχνίδια από τους Μπακς κατά τη διάρκεια του πρώτου γύρου των πλέι οφ του NBA 2021. Στις 3 Αυγούστου, οι Χιτ ακύρωσαν την προκριματική προσφορά στον Ναν, καθιστώντας τον ελεύθερο παίκτη χωρίς περιορισμούς.
Λος Άντζελες Λέικερς (2021–2023)
Στις 6 Αυγούστου 2021, ο Ναν υπέγραψε διετές συμβόλαιο 10 εκατομμυρίων δολαρίων με τους Λος Άντζελες Λέικερς. Στις 21 Οκτωβρίου, διαγνώστηκε με μώλωπες στο δεξί του γόνατο και αναμενόταν να απουσιάσει για πολλές εβδομάδες. Στις 6 Δεκεμβρίου, ο προπονητής Φρανκ Βόγκελ δήλωσε ότι ο Ναν ήταν πιθανό να μην επιστρέψει τον Δεκέμβριο. Στις 17 Ιανουαρίου 2022, ο Ναν υπέστη πισωγύρισμα στην αποκατάστασή του. Στις 8 Φεβρουαρίου αποκλείστηκε τουλάχιστον μέχρι τα τέλη Μαρτίου. Τελικά έχασε ολόκληρη τη σεζόν λόγω τραυματισμού στο γόνατο.
Στις 18 Οκτωβρίου 2022, ο Ναν έκανε το ντεμπούτο του για τους Λέικερς, σημειώνοντας 13 πόντους σε μια ήττα με 109–123 από τους Γκόλντεν Στέιτ Ουόριορς. Στις 6 Ιανουαρίου 2023, σημείωσε 23 πόντους (ρεκόρ σεζόν), μαζί με 3 ριμπάουντ, 2 ασίστ και 1 κλέψιμο, σε μια νίκη 130–114 επί των Ατλάντα Χοκς.
Ουάσινγκτον Ουίζαρντς (2023)
Στις 23 Ιανουαρίου 2023, ο Ναν ανταλλάχθηκε, μαζί με τρεις μελλοντικές επιλογές δεύτερου γύρου, στους Ουάσινγκτον Ουίζαρντς, σε αντάλλαγμα τον Ρούι Χατσιμούρα. Ο Ναν έκανε το ντεμπούτο του στους Ουίζαρντς δύο μέρες αργότερα, καταγράφοντας 12 πόντους, 4 ριμπάουντ, 4 ασίστ και 2 κλεψίματα σε μια νίκη με 108–103 επί των Χιούστον Ρόκετς.
Εθνική ομάδα
Τον Μάρτιο του 2011, ο Ναν ήταν μεταξύ των 24 παικτών λυκείου που προσκλήθηκαν στο Ολυμπιακό Εκπαιδευτικό Κέντρο των Ηνωμένων Πολιτειών στο Κολοράντο Σπρινγκς του Κολοράντο, για να δοκιμαστούν για το Παναμερικανικό Πρωτάθλημα Κ16. Ο Ναν ήταν ένα από τα τέσσερα ταλέντα του Σικάγο που κατάφερε να ξεπεράσει τα δοκιμαστικά των 27 παικτών και να ενταχθεί στην εθνική ομάδα των 12 παικτών. Στη συνέχεια, κέρδισε το χρυσό μετάλλιο με την ομάδα ΗΠΑ στο Παναμερικανικό Πρωτάθλημα Κ16 του 2011 στο Κανκούν του Μεξικού. Η ομάδα, σημείωσε πάνω από 100 πόντους σε κάθε νικηφόρο αγώνα.
Ο Ναν επιλέχθηκε στην ομάδα για το Παγκόσμιο Πρωτάθλημα Κ17 του 2012 που πραγματοποιήθηκε στο Κάουνας της Λιθουανίας, από τις 29 Ιουνίου έως τις 8 Ιουλίου 2012. Όπως και στο Παναμερικανικό Πρωτάθλημα Κ16 του 2011, ο Ναν βοήθησε για άλλη μια φορά την ομάδα των ΗΠΑ να κατακτήσει το χρυσό μετάλλιο.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Σούτινγκ γκαρντ Κατηγορία:Πόιντ γκαρντ Κατηγορία:Καλαθοσφαιριστές Εθνικής Η.Π.Α. Κ16 Κατηγορία:Καλαθοσφαιριστές Εθνικής Η.Π.Α. Κ17 Κατηγορία:Καλαθοσφαιριστές Σάντα Κρουζ Ουόριορς Κατηγορία:Καλαθοσφαιριστές D-League Κατηγορία:Καλαθοσφαιριστές Μαϊάμι Χιτ Κατηγορία:Καλαθοσφαιριστές του NBA Κατηγορία:Καλαθοσφαιριστές Λος Άντζελες Λέικερς Κατηγορία:Καλαθοσφαιριστές Ουάσινγκτον Ουίζαρντς
Άρτιοι και περιττοί αριθμοί
Κάθε ακέραιος αριθμός μπορεί να είναι είτε άρτιος είτε περιττός σύμφωνα με τον παρακάτω κανόνα: αν είναι ακέραιο πολλαπλάσιο του δύο τότε είναι άρτιος, διαφορετικά είναι περιττός. Για παράδειγμα οι αριθμοί -2, 0, 8 είναι άρτιοι ενώ οι -3, 1, 21 είναι περιττοί.
Οι άρτιοι καλούνται επίσης ζυγοί και οι περιττοί καλούνται μονοί και συχνά εννοούμε μόνο τους φυσικούς αριθμούς (δεν περιλαμβάνονται αρνητικοί).
Διαίρεση
Το αποτέλεσμα της διαίρεσης δύο ακεραίων αριθμών δεν είναι αναγκαστικά ακέραιος αριθμός. Για παράδειγμα το πηλίκο της διαίρεσης του 1 με το 2 είναι το κλάσμα 1⁄2 που δεν είναι ούτε άρτιος ούτε περιττός αφού άρτιοι ή περιττοί μπορούν να είναι μόνο οι ακέραιοι. Αν όμως το πηλίκο της διαίρεσης δύο ακεραίων είναι ακέραιος τότε αυτός είναι άρτιος αν και μόνο αν ο διαιρετέος έχει περισσότερους παράγοντες του δύο από τον διαιρέτη.
Κατηγορία:Φυσικοί αριθμοί Κατηγορία:Στοιχειώδης αριθμητική
Άρδας
Ο ποταμός Άρδας (βουλγάρικα: Арда Άρντα) είναι παραπόταμος του Έβρου. Στην αρχαιότητα, ονομαζόταν Άρπησσος. Το συνολικό μήκος του ποταμού είναι 290 χιλιόμετρα, από τα οποία τα 241 βρίσκονται στο έδαφος της Βουλγαρίας και τα 49 στο έδαφος της Ελλάδας.
Γεωγραφικές πληροφορίες
Πηγάζει από τη βουλγαρική πλευρά των ορέων της Κούλας, και συγκεκριμένα από το όρος Στάμνα, και εισέρχεται στο ελληνικό έδαφος δίπλα από το χωριό Μηλέα. Αφού διασχίσει 49 χιλιόμετρα σε ελληνικό έδαφος στην επαρχία Ορεστιάδας, εκβάλλει στον ποταμό Έβρο, στην περιοχή του χωριού Καστανέων, κοντά στην Αδριανούπολη. Κατά μήκος αυτής της πορείας του έχουν αναπτυχθεί διάφορα μικρά και μεγάλα χωριά μέσα στη λεκάνη του ποταμού. Τα χωριά αυτά, από δυτικά προς ανατολικά, είναι η Μηλέα (ή Μηλιά), το Θεραπειό, ο Κυπρίνος, τα Κόμαρα, το Αμμοβούνο, το Φυλάκιο, η Ελαία (ή Ελιά), ο Κέραμος, η Πλάτη, ο Άρζος, ο Καναδάς, τα Μαράσια και τέλος τα μεγάλα χωριά Ρίζια και Καστανιές.
Φεστιβάλ Άρδα
Στον Άρδα κάθε καλοκαίρι από το 1995 πραγματοποιείται η Συνάντηση Νέων, φεστιβάλ με τη συμμετοχή διάσημων καλλιτεχνών και νέων της Ελλάδας αλλά και των Βαλκανίων.
Εξωτερικοί σύνδεσμοι
Κατηγορία:Ποταμοί της Θράκης Κατηγορία:Ποταμοί της Βουλγαρίας Κατηγορία:Παραπόταμοι του Έβρου (Θράκη)
Κιμ Γκουτιέρεθ
Ο Χοακίμ Γκουτιέρεθ Ίγια (27 Μαρτίου 1981, Βαρκελώνη), γνωστός ως Κιμ Γκουτιέρεθ, είναι Ισπανός ηθοποιός. Είναι νικητής του Βραβείου Γκόγια για τον καλύτερο πρωτοεμφανιζόμενο ηθοποιό στην ταινία AzulOscuroCasiNegro, το 2007.
Βιογραφία
Ο Χοακίμ Γκουτιέρεθ Ίγια γεννήθηκε στις 27 Μαρτίου 1981 στη Βαρκελώνη της Καταλονίας. Είναι γιος καθηγητή Φυσιολογίας Ζώων και καθηγήτριας της Καταλανικής σχολής Sadako.
Παραπομπές
Κατηγορία:Ισπανοί ηθοποιοί κινηματογράφου Κατηγορία:Ισπανοί ηθοποιοί τηλεόρασης
Λέιλα Ελ
Η Λέιλα Ελ (Layla El, 25 Ιουνίου 1977) είναι Αγγλίδα χορεύτρια, μοντέλο και επαγγελματίας παλαιστής. Από το 2015 εργάζεται ως μαζορέτα στην ομάδα του NBA Miami Heat.
Χορός & μόντελινγκ
Αφού παρακολούθησε αρκετά μαθήματα σε σχολές χορού, η Ελ έγινε χορεύτρια για πρώτη φορά σε ένα καρναβάλι με το όνομα Carnival Cruise Lines. Επίσης, είναι τσιρλίντερ (μαζορέτα) στην ομάδα μπάσκετ του NBA, Μαϊάμι Χιτ. Τέλος, έχει γίνει χορεύτρια του τραγουδιστή Κάνι Γουέστ για τα βραβεία MTV Video Music Awards. Ταυτόχρονα, ακολουθούσε και καριέρα μοντέλου, με αρκετές φωτογραφίσεις σε περιοδικά, κάτι που συνέχισε και κατά την ενασχόλησή της με την επαγγελματική πάλη.
Επαγγελματική πάλη
Το 2006 η Λέιλα συμμετείχε σε έναν διαγωνισμό του WWE, στον οποίο η εταιρεία έψαχνε γυναίκες που θέλανε να γίνουν παλαιστές, με τις νικήτριες να υπέγραφαν μαζί του συμβόλαιο. Μια από αυτές ήταν η Λέιλα. Σποραδικά ξεκίνησε να εμφανίζεται στο SmackDown και από το 2007 εμφανιζόταν στο ρόστερ του ECW. Το 2008 μεταφέρθηκε στο Raw, όπου έγινε μάνατζερ του Γουίλιαμ Ρίγκαλ. Το 2009 επέστρεψε στο SmackDown, στο οποίο δημιούργησε ομάδα με τη Μισέλ ΜακΚουλ, γνωστές με το όνομα "Λέι-Κουλ". Τον Μάιο του 2010 κέρδισε για πρώτη φορά τίτλο στην καριέρα της, το Αυθεντικό Πρωτάθλημα Γυναικών και έγινε η πρώτη Βρετανίδα που το κατακτά. Λίγο μετά την κατάκτησή του, ενοποίησε τον τίτλο με το Γυναικείο Πρωτάθλημα WWE, και έγινε η τελευταία πρωταθλήτρια του. Μετά από τραυματισμό τον Μάιο του 2011, επέστρεψε τον Μάρτιο του 2012 στην δράση και κατέκτησε το Γυναικείο Πρωτάθλημα WWE.
Πηγές
Κατηγορία:Επαγγελματίες Παλαιστές
Φρανθίσκο Φράνκο
Ο Φρανθίσκο Φράνκο Μπααμόντε (ισπανικά: Francisco Franco Bahamonde, 4 Δεκεμβρίου 1892 - 20 Νοεμβρίου 1975) ήταν Ισπανός δικτάτορας, στρατιωτικός και πολιτικός. Κυβέρνησε την Ισπανία από τον Απρίλιο του 1939 έως το Νοέμβριο του 1975, έχοντας λάβει την εξουσία ύστερα από στρατιωτικό πραξικόπημα ενάντια στη Δεύτερη Κοινοβουλευτική Δημοκρατία της 18ης Ιουλίου 1936 και του συνακόλουθου Εμφυλίου Πολέμου (1936-39).
Καριέρα πριν τον Ισπανικό Εμφύλιο
Γεννήθηκε ως Φρανθίσκο Παουλίνο Ερμενεχίλντο Τεόδουλο Φράνκο Βααμόντε στο Φερρόλ (Λα Κορούνια). Ήταν γιος αξιωματικού του Ναυτικού, που είχε παρατήσει την οικογένειά του. Η μητέρα του τον πίεσε να ακολουθήσει τη ναυτική καριέρα ως αποκατάσταση του γοήτρου της οικογένειας, αλλά από έλλειψη θέσεων στη Ναυτική Ακαδημία τελικά τον δέχτηκαν στο Στρατό Ξηράς. Το 1910 αποφοίτησε από τη στρατιωτική ακαδημία του Πεζικού στο Τολέδο, 251ος ανάμεσα σε 312 μαθητές. Υπηρέτησε στην Ισπανική Λεγεώνα των Ξένων, που θεωρούνταν το πλέον αξιόμαχο σώμα, γιατί πολεμούσε αδιάκοπα τους επαναστατημένους Άραβες της περιοχής. Σε ηλικία 23 ετών και λόγω των ανδραγαθημάτων του στον πόλεμο έγινε ο πιο νέος ταγματάρχης στον ισπανικό στρατό. Συνεχίζοντας την επιτυχημένη του στρατιωτική καριέρα με εκστρατείες στο Μαρόκο, έγινε στρατηγός δύο αστέρων το 1925, ορισμένος από τον βασιλιά Αλφόνσο ΙΓ΄, ο νεότερος στην Ευρώπη με αυτό το βαθμό.
Το 1931 αποφασίζεται με δημοψήφισμα η αποπομπή του βασιλιά Αλφόνσο XIII και ακολουθεί η εγκαθίδρυση της 2ης Ισπανικής Δημοκρατίας, στην οποία υπερισχύουν οι κεντροαριστεροί. Ο φόβος των πολιτικών απέναντι στους στρατιωτικούς, που επί χρόνια είχαν επέμβει με πραξικοπήματα στην πολιτική ζωή του τόπου, δημιουργεί δυσπιστία στο πρόσωπο του αρχαιότερου στρατηγού, Χουάν Σανχούρχο, ο οποίος μετατίθεται στην ηγεσία των τελωνοφυλάκων και εκτός του στρατού. Στη συνέχεια, ο τότε πρωθυπουργός, Μανουέλ Αθάνια, δημιουργεί ένα σύστημα πρόωρων αποχωρήσεων από το στράτευμα, στοχεύοντας κυρίως στους περί τον Σανχούρχο αξιωματικούς. To 1932 ο Σανχούρχο, δυσαρεστημένος, οργανώνει πραξικόπημα με τη βοήθεια του πλέον δραστήριου νεότερου στρατηγού, Εμίλιο Μόλα, ηγέτη του στρατιωτικού σκέλους του Καρλιστικού Κινήματος, ο οποίος εξελίσσεται σε οργανωτή με το γενικό πρόσταγμα. Ο Φράνκο καλείται να συμμετάσχει, αλλά αρνείται, γιατί βρίσκει το όλο σχέδιο επιπόλαιο. Το πραξικόπημα αποτυγχάνει παταγωδώς και ο Σανχούρχο εξορίζεται στην Πορτογαλία, ενώ ο Μόλα μετατίθεται στη φρουρά της Ναβάρρα. Στη συνέχεια η κυβέρνηση συζητά την αυτοδιάθεση των Καταλανών και των Βάσκων. Οι περισσότεροι στρατιωτικοί ηγέτες αντιτίθενται στη διάσπαση της Ισπανίας, ο Φράνκο παίρνει την πρωτοβουλία να στείλει σχετική επιστολή στη Βουλή. Στις αρχές του 1933 ο Αθάνια τον μεταθέτει δυσμενώς στις Βαλεαρίδες Νήσους ως Γενικό Διοικητή, ουσιαστικά για να τον απομακρύνει από τη Μαδρίτη. Μετά το θρίαμβο της κεντροδεξιάς στις νέες εκλογές το 1933, προβιβάστηκε σε στρατηγό τριών αστέρων, το 1934, παραμένοντας στις Βαλεαρίδες. Ήταν συμπτωματικά στη Μαδρίτη όταν έγινε η εργατική εξέγερση στην Αστούριας, όπου και στάλθηκε από το Υπουργείο Πολέμου για να καθοδηγήσει τις επιχειρήσεις καταστολής της εξέγερσης, συμβουλεύοντας τον Υπουργό, Διέγο Ιδάλγο, αν και αρχηγός του Επιτελείου ήταν ο στρατηγός Μασκελέτ.
Το 1935 που αναλαμβάνει το χαρτοφυλάκιο πολέμου ο Χιλ-Ρόμπλες, ο Φράνκο ονομάζεται αρχηγός του Επιτελείου.
Ισπανικός Εμφύλιος Πόλεμος (1936-1939)
Μετά τη δολοφονία του Χοσέ Κάλβο Σοτέλο, ηγέτη του κόμματος της αντιπολίτευσης Renovación Española, οι Σανχούρχο-Μόλα σχηματίζουν μία ομάδα (Χούντα) η οποία οργανώνεται σε όλες τις στρατιωτικές περιφέρειες της χώρας. Ο Φράνκο δε βρίσκεται σε αυτήν, αλλά ένας εκ των συνωμοτών επιμένει ότι τούς είναι πολύ χρήσιμα τα αποικιακά στρατεύματα στην Αφρική τα οποία ο Φράνκο διοίκησε επί χρόνια και που τον αναγνωρίζουν ως φυσικό τους ηγέτη. Το κίνημα ξεσπάει στις 17 Ιουλίου, αλλά στην ενδοχώρα της Ισπανίας σχεδόν παντού αποτυγχάνει με μόνο τον Φράνκο να μη βρίσκει καμία αξιόλογη αντίσταση. Στις 18 Ιουλίου μετακινείται από τη Λας Πάλμας της Γκραν Κανάρια στο Τετουάν του Μαρόκου, όπου φθάνει στις 7 το πρωί της 19ης, μετά από μια μακρά στάση στην Καζαμπλάνκα, για να ηγηθεί των εξεγερμένων ισπανικών δυνάμεων που υπάγονται στο ισπανικό προτεκτοράτο του Μαρόκου. Το ταξίδι πραγματοποιείται με ένα αεροσκάφος τύπου Ντε Χάβιλλαντ Ντράγκον Ράπιντ, νοικιασμένο στο Κρόυντον του Λονδίνου από τον ανταποκριτή της εφημερίδας ABC στην πόλη, Λουίς Μπολίν. Στις 20 του μήνα η ομάδα του Φράνκο είναι η μοναδική στρατιωτική ομάδα της Χούντας η οποία έχει ελευθερία κινήσεων, αλλά της λείπουν τα στρατιωτικά μέσα και, κυρίως, τα όπλα για να επιβιώσει.
Στις 22 Ιουλίου ο Μαρκήσιος ντε Λούκα ντε Τένα και ο Μπολίν, μέλη της εξέγερσης, έχουν συνάντηση στη Ρώμη με τον Μπενίτο Μουσολίνι για να ζητήσουν βοήθεια. Ο Μουσολίνι αποβλέπει σε στρατηγικά οφέλη από την παρουσία του στην Ισπανία και δη στον έλεγχο της Δυτικής Μεσογείου, γι' αυτό και επιδιώκει να προσφέρει άμεση βοήθεια. Λίγες μέρες μετά, στις 27 Ιουλίου 1936, φθάνει στην Ισπανία το πρώτο σμήνος ιταλικών αεροσκαφών και ακολουθεί άφθονο πεζικό, περίπου 17.000 ανδρών - υποτίθεται εθελοντών, αλλά, στην πραγματικότητα, πρόκειται για τακτικό ιταλικό στρατό. Ακολουθεί πρόταση στον Χίτλερ, ο οποίος δέχεται να βοηθήσει, αποβλέποντας όμως σε εμπορικά ανταλλάγματα - το ατσάλι των Βάσκων - για τη βοήθεια που θα προσέφερε. Τελικά, περίπου 20 γερμανικά μεταγωγικά αεροσκάφη JU52 και λίγα ιταλικά SM81 ξεκινούν μία αερογέφυρα μεταφοράς στρατευμάτων από το Μαρόκο στη Σεβίλλη, η οποία επιτρέπει στον Φράνκο να βρεθεί στην ενδοχώρα. Η υπόλοιπη ιταλική αεροπορία, με έδρα τη Σεβίλλη, ξεκινάει βομβαρδισμούς κατά της Μαδρίτης και τα μαχητικά της αναλαμβάνουν την ανάσχεση των λίγων καταδιωκτικών που πετούν υπό την κυβερνητική σημαία. Ο Χίτλερ ειδικά, που λογαριάζει στην ανταπόδοση των όσων δίνει, επιμένει ο Φράνκο να υπογράφει ο ίδιος τις παραλαβές και από σκοπιμότητα τον αναγνωρίζει ως τον επίσημο εκπρόσωπο του κινήματος, ελλείψει άλλου διαθέσιμου εκείνη τη στιγμή, στην παραλαβή της βοήθειας. Ο Σανχούρχο σκοτώνεται τις πρώτες μέρες του κινήματος και ο Μόλα αποκλεισμένος στη Ναβάρα απεγκλωβίζεται από τον Φράνκο σχεδόν δύο μήνες μετά την απόβαση στη Σεβίλλη. Αλλά ο Μόλα είναι ο επίσημος αρχηγός της Χούντας και διάκειται εχθρικά προς τους Γερμανούς. Με παρέμβαση, όμως, του επικεφαλής της Υπηρεσίας Πληροφοριών του Χίτλερ, ναύαρχου Βίλελμ φον Κανάρις, που κινείται δραστήρια στο παρασκήνιο για την έκβαση του πολέμου στην Ισπανία, η Χούντα καλείται να δεχτεί τον Φράνκο ως προσωρινό ηγέτη του κινήματος, όσο διαρκεί ο πόλεμος.
Με το Διάταγμα Νº 138 της 29/9/1936, γραμμένο από το Συμβούλιο Εθνικής Άμυνας, με πρόεδρο τον στρατηγό Καμπανέγιας, ο Φράνκο ονομάζεται "Αρχηγός της Κυβέρνησης του Ισπανικού Κράτους" και αναλαμβάνει όλες τις εξουσίες του νέου κράτους. Ο ίδιος ο Φράνκο όμως και ο ισπανικός τύπος αναφέρονται σε αυτόν ως Αρχηγό του Κράτους και Ύπατο Στρατηγό όλων των στρατιών, προς αποφυγήν οποιασδήποτε υπόνοιας ότι το αξίωμα είχε μόνο προσωρινό χαρακτήρα.